

VLADA REPUBLIKE HRVATSKE

Zagreb, 18. travnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ivana Vilibora Sinčića, u vezi s direktorima društva HP-Hrvatska pošta d.d. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Ivana Vilibora Sinčića, u vezi s direktorima društva HP-Hrvatska pošta d.d. - odgovor Vlade

Zastupnik u Hrvatskome saboru, Ivan Vilibor Sinčić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s direktorima društva HP-Hrvatska pošta d.d.

Na navedeno zastupničko pitanje Vlada Republike Hrvatske daje sljedeći odgovor:

HP-Hrvatska pošta d.d. je trgovačko društvo, i to po svojem pravnom i organizacijskom obliku dioničko društvo od interesa za Republiku Hrvatsku, a čiji je jedini vlasnik Republika Hrvatska. Društvo HP-Hrvatska pošta d.d. upisano je u Sudskom registru trgovačkog suda koji raspolaže podacima o subjektivitetu upisanih pravnih osoba.

Na temelju Zakona o upravljanju državnom imovinom (Narodne novine, broj 52/18) odluku o izboru kandidata za predsjednike uprava i članove uprava pravnih osoba od posebnog interesa za Republiku Hrvatsku donosi Vlada Republike Hrvatske te predlaže njihovo imenovanje nadzornom odboru društva, u skladu s Uredbom o uvjetima za izbor i imenovanje članova nadzornih odbora i uprava pravnih osoba od posebnog interesa za Republiku Hrvatsku i načinu njihovih izbora (Narodne novine, broj 12/19) temeljem provedenog postupka po objavljenom javnom natječaju.

Slijedom navedenog, imenovanje predsjednika i članova Uprave društva HP-Hrvatska pošta d.d. predložila je Vlada Republike Hrvatske, a navedeni podaci su javno dostupni.

Eventualno potrebna dodatna obrazloženja u vezi s pitanjem zastupnika, dat će Oleg Butković, ministar mora, prometa i infrastrukture.

PREDSJEDNIK

mr. sc. Andrej Plenković